CELEX: 22013D0041
Language: bg
Date: 2013-03-15 00:00:00
Title: Решение на Съвместния комитет на ЕИП № 41/2013 от 15 март 2013 година за изменение на приложение XI (Електронни комуникации, аудио-визуални услуги и информационно общество) към Споразумението за ЕИП

29.8.2013   
            
            
               BG
            
            
               Официален вестник на Европейския съюз
            
            
               L 231/15
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 41/2013
   от 15 март 2013 година
   за изменение на приложение XI (Електронни комуникации, аудио-визуални услуги и информационно общество) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Срокът на действие на Решение 2006/215/ЕО на Комисията (1), което е включено в Споразумението за ЕИП, изтече на 1 януари 2011 г. и следователно позоваването на решението следва да бъде заличено от Споразумението за ЕИП.
            
         
               (2)
            
            
               Препоръка 84/550/ЕИО на Съвета (2), която е включена в Споразумението за ЕИП, престана да действа по силата на Директива 90/531/ЕИО на Съвета (3), която бе включена в Споразумението за ЕИП, и следователно Препоръка 84/550/ЕИО на Съвета следва да отпадне от Споразумението за ЕИП.
            
         
               (3)
            
            
               Резолюция 92/C 8/01 на Съвета (4), която е включена в Споразумението за ЕИП, вече не е актуална и следва съответно да отпадне от Споразумението за ЕИП.
            
         
               (4)
            
            
               Ето защо приложение XI към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Текстът на точки 5o (Решение 2006/215/ЕО на Комисията), 12 (Препоръка 84/550/ЕИО на Съвета) и 17 (Резолюция 92/C 8/01 на Съвета) от приложение XI към Споразумението за ЕИП се заличава.
   Член 2
   Настоящото решение влиза в сила на 16 март 2013 г., при условие че са внесени всички нотификации, предвидени в член 103, параграф 1 от Споразумението за ЕИП (5).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 15 март 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 80, 17.3.2006 г., стр. 74.
   
      (2)  ОВ L 298, 16.11.1984 г., стр. 51.
   
      (3)  ОВ L 297, 29.10.1990 г., стр. 1.
   
      (4)  ОВ C 8, 14.1.1992 г., стр. 1.
   
      (5)  Без отбелязани конституционни изисквания.